CELEX: 
Language: hu
Date: 2019-12-16 00:00:00
Title: A BIZOTTSÁG (EU) .../... VÉGREHAJTÁSI HATÁROZATA a 2014/908/EU végrehajtási határozatnak a kitettségek 575/2013/EU európai parlamenti és tanácsi rendelet szerinti kezelése szempontjából egyenértékűnek tekintett felügyeleti és szabályozási követelményekkel rendelkező harmadik országok és területek jegyzékének Szerbiával és Dél-Koreával történő kiegészítése tekintetében történő módosításáról

EURÓPAI
                              BIZOTTSÁG
                                                       Brüsszel, 2019.12.16.
                                                       C(2019) 8883 final
                 A BIZOTTSÁG (EU) .../... VÉGREHAJTÁSI HATÁROZATA
                                           (2019.12.16.)
   a 2014/908/EU végrehajtási határozatnak a kitettségek 575/2013/EU európai parlamenti
    és tanácsi rendelet szerinti kezelése szempontjából egyenértékűnek tekintett felügyeleti
         és szabályozási követelményekkel rendelkező harmadik országok és területek
       jegyzékének Szerbiával és Dél-Koreával történő kiegészítése tekintetében történő
                                           módosításáról
                                    (EGT-vonatkozású szöveg)
HU                                                                                           HU
 ---pagebreak---                    A BIZOTTSÁG (EU) .../... VÉGREHAJTÁSI HATÁROZATA
                                                   (2019.12.16.)
    a 2014/908/EU végrehajtási határozatnak a kitettségek 575/2013/EU európai parlamenti
     és tanácsi rendelet szerinti kezelése szempontjából egyenértékűnek tekintett felügyeleti
          és szabályozási követelményekkel rendelkező harmadik országok és területek
        jegyzékének Szerbiával és Dél-Koreával történő kiegészítése tekintetében történő
                                                   módosításáról
                                           (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a hitelintézetekre és befektetési vállalkozásokra vonatkozó prudenciális
   követelményekről és a 648/2012/EU rendelet módosításáról szóló, 2013. június 26-i
   575/2013/EU európai parlamenti és tanácsi rendeletre1 és különösen annak 107. cikke (4)
   bekezdésére, 114. cikke (7) bekezdésére, 115. cikke (4) bekezdésére, 116. cikke (5)
   bekezdésére és 142. cikke (2) bekezdésére,
   mivel:
   (1)      A 2014/908/EU bizottsági végrehajtási határozat2 meghatározza azon harmadik
            országok és területek jegyzékeit, amelyek felügyeleti és szabályozási rendelkezései
            egyenértékűnek tekintendők az 575/2013/EU rendelettel összhangban az Unióban
            alkalmazott megfelelő felügyeleti és szabályozási rendelkezésekkel.
   (2)      A Bizottság további értékeléseket végzett egyes harmadik országok és területek
            hitelintézeteire alkalmazandó felügyeleti és szabályozási rendelkezésekről. Ezen
            értékelések lehetővé tették a Bizottság számára, hogy az 575/2013/EU rendelet 107.,
            114., 115., 116. és 142. cikkében említett releváns kitettségkategóriák kezelésének
            meghatározása céljából megállapítsa, hogy az említett rendelkezések egyenértékűek-e.
   (3)      Az egyenértékűség meghatározása a harmadik országok szabályozási és felügyeleti
            rendelkezéseinek eredményalapú elemzése alapján történt, amely azt vizsgálja, hogy e
            rendelkezések képesek-e ugyanazon általános célok elérésére, mint az uniós
            felügyeleti és szabályozási rendelkezések. A célok között szerepel mindenekelőtt mind
            a hazai, mind a globális pénzügyi rendszer egészének stabilitása és integritása; a
            betétesek és a pénzügyi szolgáltatások egyéb felhasználói hatékony és megfelelő
            védelme; a pénzügyi rendszer különböző szereplői közötti együttműködés, beleértve a
            szabályozókat és felügyeleteket; a felügyelet függetlensége és hatékonysága; és a
            releváns nemzetközileg elfogadott standardok hatékony végrehajtása és érvényesítése.
            Az uniós felügyeleti és szabályozási rendelkezések általános céljaival azonos célok
            elérése érdekében a harmadik ország felügyeleti és szabályozási rendelkezéseinek
   1
          HL L 176., 2013.6.27., 1. o.
   2
          A Bizottság 2014/908/EU végrehajtási határozata (2014. december 12.) a kitettségek 575/2013/EU
          európai parlamenti és tanácsi rendelet szerinti kezelése céljából bizonyos harmadik országok és területek
          felügyeleti és szabályozási követelményeinek egyenértékűségéről (HL L 359., 2014.12.16., 155. o.).
HU                                                          1                                                       HU
 ---pagebreak---        számos működési, szervezési és felügyeleti standardnak meg kell felelniük, amelyek
       tükrözik a pénzügyi intézmények érintett kategóriáira alkalmazandó uniós felügyeleti
       és szabályozási rendelkezések alapvető elemeit.
   (4) Az értékelései keretében a Bizottság megvizsgálta Szerbia és Dél-Korea felügyeleti és
       szabályozási keretében az (EU) 2019/536 bizottsági végrehajtási határozat 3 elfogadása
       óta bekövetkezett fejleményeket, és figyelembe vette a rendelkezésre álló
       információforrásokat, többek között az Európai Bankhatóság által készített értékelést,
       amelynek ajánlása szerint az említett harmadik országok hitelintézeteire vonatkozó
       felügyeleti és szabályozási keretet az uniós jogi kerettel egyenértékűnek kell tekinteni
       az 575/2013/EU rendelet 107. cikkének (3) bekezdése, 114. cikkének (7) bekezdése,
       115. cikkének (4) bekezdése, 116. cikkének (5) bekezdése, valamint 142. cikkének
       (2) bekezdése alkalmazásában. A Bizottság megjegyzi továbbá, hogy Szerbia
       jelentősen javította a pénzmosás és a terrorizmus finanszírozása elleni küzdelem jogi
       keretét, és folytatja az ilyen irányú munkát.
   (5) A Bizottság megállapította, hogy Szerbia és Dél-Korea olyan felügyeleti és
       szabályozási rendelkezéseket alkalmaz, amelyek az Unió hitelintézetekre
       alkalmazandó uniós felügyeleti és szabályozási rendelkezések alapvető elemeivel
       legalább egyenértékű számos működési, szervezési és felügyeleti standardnak felelnek
       meg. Ezért az 575/2013/EU rendelet 107. cikke (3) bekezdésének, 114. cikke
       (7) bekezdésének, 115. cikke (4) bekezdésének, 116. cikke (5) bekezdésének és
       142. cikke (2) bekezdésének alkalmazásában helyénvaló úgy tekinteni, hogy a szerbiai
       és dél-koreai hitelintézetekre vonatkozó felügyeleti és szabályozási követelmények
       legalább egyenértékűek az Unióban alkalmazottakkal.
   (6) A 2014/908/EU végrehajtási határozatot ezért módosítani kell abból a célból, hogy a
       harmadik országok és területek megfelelő jegyzékeibe felvegyék Szerbiát és Dél-
       Koreát, amelyek felügyeleti és szabályozási követelményei az 575/2013/EU rendelet
       107., 114., 115., 116. és 142. cikkében említett releváns kitettségkategóriák
       kezelésének szempontjából az uniós szabályokkal egyenértékűnek tekintendők.
   (7) Az 575/2013/EU rendelet vonatkozó rendelkezései alkalmazásában egyenértékűnek
       tekintett harmadik országok és területek jegyzéke nem kimerítő jellegű. A Bizottság az
       Európai Bankhatóság segítségével továbbra is rendszeresen figyelemmel kíséri a
       harmadik országok és területek felügyeleti és szabályozási rendelkezéseinek
       alakulását, hogy indokolt esetben és legalább 5 évenként frissítse a 2014/908/EU
       végrehajtási határozatban rögzített harmadik országok és területek jegyzékét,
       mindenekelőtt figyelembe véve a felügyeleti és szabályozási rendelkezések uniós és
       globális szintű fejlődését, valamint a releváns információk elérhető, új forrásait.
   (8) A 2014/908/EU végrehajtási határozat I–V. mellékleteiben felsorolt harmadik
       országokban és területeken alkalmazandó prudenciális és felügyeleti követelmények
       rendszeres felülvizsgálata nincs kihatással a Bizottság azon lehetőségére, hogy az
       általános felülvizsgálaton kívül bármikor elvégezzen egy adott harmadik országra
       vagy területre vonatkozó célzott felülvizsgálatot, ha lényeges fejlemények szükségessé
       teszik a Bizottság számára a 2014/908/EU végrehajtási határozat által biztosított
       elismerés újraértékelését. Az ilyen újraértékelés eredményeképp visszavonható az
       egyenértékűség elismerése.
   3
       A Bizottság (EU) 2019/536 végrehajtási határozata (2019. március 29.) a 2014/908/EU végrehajtási
       határozatnak a kitettségek 575/2013/EU európai parlamenti és tanácsi rendelet szerinti kezelése céljából
       egyenértékűnek tekintett felügyeleti és szabályozási követelményekkel rendelkező harmadik országok
       és területek jegyzékei tekintetében történő módosításáról (HL L 92., 2019.4.1., 3. o.).
HU                                                    2                                                         HU
 ---pagebreak---    (9)     Az e határozatban előírt intézkedések összhangban vannak az európai bankbizottság
           véleményével,
   ELFOGADTA EZT A HATÁROZATOT:
                                                1. cikk
   A 2014/908/EU végrehajtási határozat a következőképpen módosul:
   (1)   Az I. melléklet helyébe e határozat I. mellékletének szövege lép.
   (2)   A IV. melléklet helyébe e határozat II. mellékletének szövege lép.
   (3)   Az V. melléklet helyébe e határozat III. mellékletének szövege lép.
                                                2. cikk
   Ez a határozat az Európai Unió Hivatalos Lapjában való kihirdetését követő huszadik napon
   lép hatályba.
   Kelt Brüsszelben, -án/-én. 2019.12.16.
                                                a Bizottság részéről
                                                az elnök
                                                Ursula von der Leyen
HU                                                 3                                         HU
 ---documentbreak---                                      HU
                              I. MELLÉKLET
                               „I. MELLÉKLET
     HARMADIK ORSZÁGOK ÉS TERÜLETEK JEGYZÉKE AZ 1. CIKK
                  ALKALMAZÁSÁBAN (HITELINTÉZETEK)
(1)  Argentína
(2)  Ausztrália
(3)  Brazília
(4)  Kanada
(5)  Kína
(6)  Feröer szigetek
(7)  Grönland
(8)  Guernsey
(9)  Hongkong
(10) India
(11) Man-sziget
(12) Japán
(13) Jersey-szigetek
(14) Mexikó
(15) Monaco
(16) Új-Zéland
(17) Szaúd-Arábia
(18) Szerbia
(19) Szingapúr
(20) Dél-Afrika
(21) Dél-Korea
(22) Svájc
(23) Törökország
(24) Amerikai Egyesült Államok”
 ---documentbreak--- NA ---documentbreak---                                      HU
                              II. MELLÉKLET
                               „IV. MELLÉKLET
       HARMADIK ORSZÁGOK ÉS TERÜLETEK JEGYZÉKE A 4. CIKK
                    ALKALMAZÁSÁBAN (HITELINTÉZETEK)
(1)  Argentína
(2)  Ausztrália
(3)  Brazília
(4)  Kanada
(5)  Kína
(6)  Feröer szigetek
(7)  Grönland
(8)  Guernsey
(9)  Hongkong
(10) India
(11) Man-sziget
(12) Japán
(13) Jersey-szigetek
(14) Mexikó
(15) Monaco
(16) Új-Zéland
(17) Szaúd-Arábia
(18) Szerbia
(19) Szingapúr
(20) Dél-Afrika
(21) Dél-Korea
(22) Svájc
(23) Törökország
(24) Amerikai Egyesült Államok”
 ---documentbreak--- NA ---documentbreak--- NA ---documentbreak---                                          HU
                                 III. MELLÉKLET
                                   „V. MELLÉKLET
         HARMADIK ORSZÁGOK ÉS TERÜLETEK JEGYZÉKE AZ 5. CIKK
            ALKALMAZÁSÁBAN (HITELINTÉZETEK ÉS BEFEKTETÉSI
                                 VÁLLALKOZÁSOK)
Hitelintézetek:
1)       Argentína
2)       Ausztrália
3)       Brazília
4)       Kanada
5)       Kína
6)       Feröer szigetek
7)       Grönland
8)       Guernsey
9)       Hongkong
10)      India
11)      Man-sziget
12)      Japán
13)      Jersey-szigetek
14)      Mexikó
15)      Monaco
16)      Új-Zéland
17)      Szaúd-Arábia
18)      Szerbia
19)      Szingapúr
20)      Dél-Afrika
21)      Dél-Korea
22)      Svájc
23)      Törökország
24)      Amerikai Egyesült Államok
 ---pagebreak--- Befektetési vállalkozások:
1)      Ausztrália
2)      Brazília
3)      Kanada
4)      Kína
5)      Hongkong
6)      Indonézia
7)      Japán (a pénzügyi eszközökkel foglalkozó I-es típusú befektetési vállalkozásokra
        korlátozva)
8)      Mexikó
9)      Dél-Korea
10)     Szaúd-Arábia
11)     Szingapúr
12)     Dél-Afrika
13)     Amerikai Egyesült Államok”